Vermy só kommunikasieprobleme in jou verhouding - Jou Gesin | Solidariteit WêreldJou Gesin | Solidariteit Wêreld
Tuis › Artikels › Vermy só kommunikasieprobleme in jou verhouding
Ons almal het al gehoor dat ʼn verhouding harde werk is en een van die grootste uitdagings is kommunikasieprobleme.
Dit kan lei tot gevoelens van frustrasie, eensaamheid en algehele hulpeloosheid. Jy mag dalk voel dat jou maat jou net glad nie verstaan nie of dat julle oor niks kan gesels sonder dat dit in ʼn stryery ontaard nie.
Kommunikasieprobleme is egter in die meeste gevalle oorkombaar. Indien jy egter nie die probleme aanspreek nie kan dit tot misverstande lei en tot gevolg hê dat jy en jou maat uitmekaar dryf. Indien jy nie voel dat jy jouself teenoor jou maat kan uitdruk nie, kan dit tot gevolg hê dat jy dink jou maat verstaan jou nie en kan dit julle verbintenis aan mekaar belemmer.
Hier is ʼn paar algemene kommunikasieprobleme wat ʼn wig in jou verhouding kan veroorsaak:
Leer om te luister: ʼn Maat wil voel hy of sy word gehoor. Luister dus regtig as jou maat met jou kommunikeer en maak seker jy verstaan wat hy of sy vir jou probeer sê. Jy kan dus, nadat jou maat iets vertel het, dit vir hom of haar terugvertel deur iets te sê soos: “Ek hoor dat jy vir my probeer sê … is dit reg?” So kan jy verseker dat jy ook nie jou maat se woorde verdraai of net heeltemal verkeerd hoor nie.
Skree en gil: Dit het slegs sterkte emosionele reaksies van beide partye tot gevolg. Poog dus om klam te bly en ʼn kwessie rasioneel te bespreek.
Onrealistiese verwagtinge: Ons maats kan nie altyd weet hoe ons voel of wat ons wil hê nie. Maak seker jou maat weet wat jy van hom of haar verwag. Probeer ook frases gebruik soos “Jy sal nooit …” of “Jy doen altyd …”
Moenie vir jou maat sê hoe om te voel nie: Selfs al voel jy dat jou maat verkeerd optree, is dit noodsaaklik om nie vir hom of haarvoor te skryf hoe om te voel of op te tree nie en eerder te probeer uitvind hoekom hy of sy so optree of so voel.
Moenie daaroor broei nie: Dit is belangrik om so gou as moontlik iets wat pla met jou maat te bespreek. Indien jy dit nie dadelik opper nie, beteken dit jy het tyd om daaroor te broei en kan dit tot gevolg hê dat jy die probleem soveel erger in jou kop maak en uiteindelik jou maat aanvat oor iets heeltemal anders as wat aanvanklik vir jou ʼn bekommernis was.